**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE, ÎNTREȚINERE**

**DIRECŢIA ECONOMICĂ**

**Nr. 32585/27.05.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Șeful Serviciului Investiții, Gospodărire, Întreținere și Directorul executiv al Direcției Economice formulează următorul

**RAPORT DE SPECIALITATE**

la proiectul de hotărâre privind aprobarea

documentației de avizare a lucrărilor de intervenție,

a indicatorilor tehnico-economici, precum și a sumei reprezentând

categoriile de cheltuieli finanțate de la bugetul local

pentru obiectivul de investiții

**,, REABILITARE CONDUCTĂ DE ADUCȚIUNE APĂ”**

aprobat pentru finanțare prin Programul național de investiții „Anghel Saligny”,

Proiectul are ca scop reabilitarea conductei de aducțiune apă, din Uzina de apă Mărtinești către Municipiul Satu Mare, care, datorită vechimii, se prezintă într-o stare avansată de degradare.

Scopul principal al investiției este reabilitarea firelor 1 și 3 ale conductei de aducțiune apă și aducerea ei în stare normală de funcționare.

Documentația de avizare a lucrărilor de intervenție a fost elaborată în conformitate cu prevederile H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

**Caracteristicile tehnice și parametri specifici obiectivului de investiție:**

Documentația vizează refuncționalizarea firelor 1 și 3 ale conductei de aducțiune pentru alimentarea cu apă potabilă a Municipiului Satu Mare.

**Capacități tehnice**

Conducta de aducțiune = 6.192 m compusă din :

Firul 1 = 2.492 m ;

Firul 3 = 3.700 m .

Având în vedere ghidul de finanțare a obiectivelor de investiții finanțate prin programul național „Anghel Saligny” precum și Memorandumul intern cu nr. 89659/01.08.2022 publicat de către Ministerul Dezvoltării, Lucrărilor Publice și Administrației, este necesară aprobarea indicatorilor tehnico-economici actualizați, a Devizului General actualizat precum și transpunerea Devizului General prevăzut în cadrul Hotărârii de Guvern 907/2016 în formatul aprobat pentru programul național ”Anghel Saligny”.

**a. Documentația de avizare a lucrărilor de intervenție** pentru obiectivul de investiție ,,REABILITARE CONDUCTĂ DE ADUCȚIUNE APĂ” din Municipiul Satu Mare, județul Satu Mare a fost verificată și propusă spre aprobare prin raportul tehnic 30177/15.05.2024 emis de Biroul de consultanță tehnică și supervizare lucrări și avizată favorabil prin procesul-verbal 31829/23.05.2024 al ședinței Comisiei de avizare tehnico-economică.

**b. Indicatorii tehnico-economici propuși în D.A.L.I.** avizați favorabil prin procesul-verbal 31829/23.05.2024 al ședinței Comisiei de avizare tehnico-economică sunt:

1. Valoarea totală a investiției : 28.250.010,00 lei fără TVA;

33.533.078,75 lei cu TVA;

din care C + M : 18.750.000,00 lei fără TVA;

22.312.500 lei cu TVA.

2. Durata de implementare a proiectului este de 22 luni.

3. Finanțarea obiectivului: de la bugetul de stat prin programul național Anghel Saligny, de la bugetul local și / sau alte surse legal constituite.

**c.** Având în vedere faptul că ghidul de finanțare nu este armonizat cu HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice se propune aprobarea devizului general, a caracteristicilor principale și a indicatorilor tehnico-economici aferenți ghidului de finanțare a programului național de investiții „Anghel Saligny”.

**d. Categoriile de cheltuieli finanțate de la bugetul local al Municipiului Satu Mare**

Conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021,

categoriile de cheltuieli finanțate de la bugetul local al Municipiului Satu Mare sunt în valoare de **11.142.836,40** lei (cu TVA inclus).

Sunt respectate prevederile art. 1, alin. (5), coroborate cu prevederile art. 4 alin. (10) din Ordonanța de Urgență nr. 95/2021.

Se vor respecta prevederile art. 3 alin. (1) din Ordonanța de Urgență 95/2021 conform căruia „Obiectivele de investiţii care se realizează în cadrul programului trebuie să fie amplasate pe terenuri şi/sau construcţii, după caz, aflate în proprietatea publică sau privată a unităţilor administrativ-teritoriale sau în administrarea autorităţilor administraţiei publice locale, cu respectarea prevederilor legale în vigoare.”

Raportat la prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative ... . Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... .

Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…. Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... . Documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative...” și cele privitoare la asigurarea resurselor financiare din același act normativ „ ... Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială ... . (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare”.

Raportat și la prevederile art. 129 alin. (2) lit. b) coroborat cu alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local,

Ținând cont și de documentația suport (referatul nr. 30459/16.05.2024 privind înaintarea spre avizare comisiei tehnico-economice a documentației de avizare a lucrărilor de intervenție și a indicatorilor tehnico-economici ai obiectivului de investiție ,,REABILITARE CONDUCTĂ DE ADUCȚIUNE APĂ” din Municipiul Satu Mare, județul Satu Mare, procesul verbal nr. 31829/23.05.2024 al comisiei tehnico-economice), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv, Șef Serviciu,**

**Ec. Ursu Lucica Ing. Szűcs Zsigmond**

Întocmit în 2 ex.

Ing. Giurgiu Radu Mircea